31.5.2023
SL
Uradni list Evropske unije
L 141/65
(5) Vozlišče GOVSATCOM po prejemu zahteve za preklic storitve s strani pristojnega organa za GOVSATCOM prekliče dodelitev virov, ki so bili dodeljeni za zagotavljanje storitve, in jih da na voljo v sklop.
Udeleženec lahko prejme povračilo žetonov, uporabljenih kot nadomestilo za vire, v skladu s pogoji, dogovorjenimi s ponudnikom virov.
Člen 11 Reševanje navzkrižij (1) Vozlišče GOVSATCOM aktivira reševanje navzkrižij, da se rešijo navzkrižja med zahtevami z različnimi ocenami prednostne razvrstitve iz člena 9(2).
(2) Če je zelo prednostna zahteva za storitev v navzkrižju z eno ali več manj prednostnimi zahtevami za storitve in če se bodo s prehitevanjem manj prednostnih zahtev za storitve sprostili zadostni viri, ki ustrezajo zelo prednostni zahtevi za storitev, se zadevne manj prednostne zahteve za storitve označijo za prehitevanje, ustrezne možnosti storitev pa se vključijo v predlog storitve.
Glede na razvrstitev možnosti storitev in razpoložljivost žetonov se ustrezne manj prednostne zahteve za storitve zavrnejo, s tem povezane aktivne storitve pa se prehitijo.
Pristojni organi za GOVSATCOM, katerih storitve naj bi se prehitele, so o prehitevanju obveščeni čim prej po sprejetju odločitve o tem.
Vrednost storitve, ki se prehiti, za čas, ko storitev posledično ne bo na voljo, se vrne na račun zadevnega udeleženca, udeleženec pa je o tem obveščen.
(3) Če se z uporabo postopka iz odstavka 2 ne najdejo ustrezni viri, vozlišče GOVSATCOM izvede usklajevanje zelo prednostne zahteve za storitev z viri iz dela sklopa, namenjenega za krizno rezervo.
Če se najdejo ustrezni in razpoložljivi viri, se ustrezne možnosti storitev vključijo v predlog storitve.
(4) Če viri ponudnikov virov ne zadostujejo za zagotovitev zahtevanih storitev iz člena 6, mehanizem za reševanje navzkrižij temelji na prednostnih ravneh zahtev za storitve.
Če so enako prednostne zahteve za storitve v navzkrižju, ima prednost zahteva za storitev, ki pomeni nadaljevanje storitve, ki je bila udeležencu, ki je predložil zahtevo, že zagotovljena ob koncu prejšnjega programskega obdobja sklopa, kadar je to primerno.
Če so enako prednostne zahteve za storitve v navzkrižju in nobena od njih ne pomeni nadaljevanja storitve, ki je bila udeležencu, ki je predložil zahtevo, že zagotovljena, vozlišče GOVSATCOM primerja vrednosti storitev v navzkrižju kot odstotek deleža zadevnega udeleženca in da prednost zahtevi za storitev, ki ustreza višjemu odstotku.
Člen 12 Začetek veljavnosti Ta sklep začne veljati dan po objavi v Uradnem listu Evropske unije.
V Bruslju, 30. maja 2023
Za Komisijo predsednica Ursula VON DER LEYEN